প্রতিষ্ঠার পর থেকে ধরে রেখেছে জনপ্রিয়তা
অত্যন্ত আনন্দের বিষয় যে, দেশের অন্যতম জাতীয় দৈনিক যুগান্তর দেশের লাখো-কোটি পাঠকের অন্তর জয় করে দুদশকেরও বেশি সময় পার করে চলেছে। ১ ফেব্রুয়ারি যুগান্তরের প্রতিষ্ঠাবার্ষিকী, যুগান্তরকে প্রতিষ্ঠাবার্ষিকীর শুভেচ্ছা ও অভিনন্দন। ‘সত্যের সন্ধানে নির্ভীক’-এ স্লোগান সামনে নিয়ে পত্রিকাটি বস্তুনিষ্ঠভাবে সংবাদ পরিবেশন করে চলছে। প্রতিষ্ঠার পর থেকে আজ অবধি এ দৈনিকটি ধরে রেখেছে তার জনপ্রিয়তা। আর উত্তরোত্তর বৃদ্ধি পাচ্ছে তার পাঠক সংখ্যা।







জাতির পিতা বঙ্গবন্ধু শেখ মুজিবুর রহমানের আজন্ম লালিত স্বপ্ন ছিল অর্থনৈতিক মুক্তি অর্জনের মাধ্যমে এ দেশের গণমানুষের কল্যাণ ও সমৃদ্ধি নিশ্চিত করা। সেই স্বপ্নকে বাস্তবায়ন করতেই বর্তমান সরকার উন্নয়নকে প্রাধান্য দিয়ে একটি শক্তিশালী ও উন্নত অর্থনৈতিক ব্যবস্থা গড়ে তুলতে বদ্ধপরিকর। মাননীয় প্রধানমন্ত্রী শেখ হাসিনার বলিষ্ঠ নেতৃত্বে বাংলাদেশের অর্থনৈতিক অগ্রগতি এখন বিশ্ব ব্যবস্থায় অন্যতম রোল মডেল হিসেবে স্বীকৃতি লাভ করেছে। দক্ষিণ এশিয়ার দেশগুলোর মধ্যেও বাংলাদেশ আজ অন্যতম শক্তিশালী অর্থনীতির দেশ। শুধু তাই নয়, বাংলাদেশ এখন বিশ্বের ৩৫তম বৃহত্তম অর্থনীতির দেশ। বাংলাদেশ ২০৩০ সালের মধ্যে এসডিজি অর্জনের মাধ্যমে ক্ষুধা ও দারিদ্র্যমুক্ত দেশ এবং ২০৩১ সালের মধ্যে উচ্চমধ্যম আয়ের দেশে উন্নীত হবে। ২০৪১ সালের মধ্যে স্মার্ট উন্নত দেশে পরিণত হওয়ার মাধ্যমে জাতির পিতার অন্তর-মনপ্রথিত স্বপ্নের সোনার বাংলাদেশের স্বপ্ন পূরণের সুবর্ণ রেখাটি স্পর্শ করবে, ইনশাআল্লাহ-এ শুভ সংবাদগুলো দশ দিগন্তে পৌঁছে দিক যুগান্তর। আমি দৈনিক যুগান্তরের সর্বাঙ্গীণ সফলতা কামনা করি। শুভ হোক যুগান্তরের প্রতিষ্ঠাবার্ষিকী।




আ হ ম মুস্তফা কামাল, এফসিএ
মন্ত্রী, অর্থ মন্ত্রণালয়

অত্যন্ত আনন্দের বিষয় যে, দেশের অন্যতম জাতীয় দৈনিক যুগান্তর দেশের লাখো-কোটি পাঠকের অন্তর জয় করে দুদশকেরও বেশি সময় পার করে চলেছে। ১ ফেব্রুয়ারি যুগান্তরের প্রতিষ্ঠাবার্ষিকী, যুগান্তরকে প্রতিষ্ঠাবার্ষিকীর শুভেচ্ছা ও অভিনন্দন। ‘সত্যের সন্ধানে নির্ভীক’-এ স্লোগান সামনে নিয়ে পত্রিকাটি বস্তুনিষ্ঠভাবে সংবাদ পরিবেশন করে চলছে। প্রতিষ্ঠার পর থেকে আজ অবধি এ দৈনিকটি ধরে রেখেছে তার জনপ্রিয়তা। আর উত্তরোত্তর বৃদ্ধি পাচ্ছে তার পাঠক সংখ্যা।